SET เปิดบ่ายไหลแรงกว่า 20 จุด! หลังไวรัส “โควิด-19” ระบาดหนัก หวั่นไทยเข้าสู่ระยะ 3
SET เปิดบ่ายไหลแรงกว่า 20 จุด! หลังไวรัส "โควิด-19" ระบาดหนักหวั่นไทยเข้าสู่ระยะ 3
SET เปิดบ่ายไหลแรงกว่า 20 จุด! หลังไวรัส "โควิด-19" ระบาดหนักหวั่นไทยเข้าสู่ระยะ 3
11 มี.ค. 2563

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 14.37 น. อยู่ที่ระดับ 1,245.17 จุด ปรับตัวลดลง 26.08 จุด หรือ 2.05% ด้วยมูลค่าการซื้อขาย 3.86 หมื่นล้านบาท
โดยในวันนี้ (11 มี.ค.63) ศูนย์ปฏิบัติการฉุกเฉินด้านการแพทย์และสาธารณสุข (PHEOC) กระทรวงสาธารณสุข (สธ.) รายงานสถานการณ์การแพร่ระบาดของไวรัสโควิด-19 ในประเทศ ล่าสุดวันนี้ (11 มี.ค.63) พบผู้ป่วยยืนยันติดเชื้อไวรัสโควิด-19 เพิ่มขึ้น 6 ราย เป็นชายไทย 4 ราย ชายสิงคโปร์ 1 ราย และหญิงไทย 1 ราย
ทั้งนี้ รายแรกเป็นชายไทยอายุ 21 ปี ปฏิบัติงานในท่าอากาศยานสุวรรณภูมิ เริ่มมีอาการป่วยและเข้ารับการรักษาเมื่อวันที่ 8 มี.ค.63 ต่อมามีผลแล็บ 2 แห่งยืนยันว่าติดเชื้อโควิด-19
รายที่สองเป็นชายไทยอายุ 40 ปี ปฏิบัติงานในท่าอากาศยานสุวรรณภูมิ เริ่มอาการป่วยและเข้ารับการรักษาตัวที่โรงพยาบาลเอกชนเมื่อวันที่ 7 มี.ค.63 ต่อมามีผลแล็บยืนยันว่าติดเชื้อโควิด-19
“สองรายแรกมีประวัติการทำงานใกล้ชิดกับชาวต่างชาติ และสัมผัสกับสัมภาระหรือพาสปอร์ตที่ผ่านหลายมือ” นพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าว
รายที่สามเป็นชายไทยอายุ 25 ปี พนักงานบริษัท เริ่มมีอาการป่วยปอดอักเสบเข้ารับการรักษาตัวที่โรงพยาบาลเอกชนเมื่อวันที่ 25 ก.พ.63
“รายที่ 3 เป็นคนไทยที่เดินทางไปมาหลายที่ ประวัติพบว่าไปหลายจุดที่เป็นแหล่งท่องเที่ยว มีโอกาสเจอคนต่างชาติ และงานที่ทำเกี่ยวกับวิศวกรมีประชุมและลงพื้นที่บ้าง ยังต้องหารายละเอียดต่อว่าจุดไหนที่เป็นความเสี่ยง ต้องดูติดตามคนรอบข้าง เฝ้าระวังผู้ร่วมงานแต่ก็ยังไม่พบคนป่วยรายต่อมา เชื่อว่าออกไปพบแล้วพบผู้ป่วย แม้ไม่ได้เดินทางไปต่างประเทศ รายนี้ไม่ต่างจากรายที่ 1 และรายที่ 2 เพราะมีโอกาสสัมผัสชาวต่างชาติในพื้นที่ที่ไปมีโอกาสเจอคนมีเชื้อ แต่ยังไม่สามารถระบุได้ชัดว่าติดจากใคร”นพ.โสภณ กล่าว
รายที่สี่เป็นหญิงไทยอายุ 27 ปี เดินทางกลับมาจากประเทศเกาหลีใต้ เข้ารับการรักษาตัวและผลแล็บ 2 แห่งยืนยันว่าติดเชื้อโควิด-19
รายที่ห้าเป็นชายไทยอายุ 40 ปี เดินทางกลับมาจากประเทศญี่ปุ่น เข้ารับการรักษาตัวจากอุบัติเหตุ และมีผลแล็บยืนยันว่าติดเชื้อโควิด-19
และรายที่หกเป็นชายสิงคโปร์เจ้าของกิจการในประเทศไทยอายุ 36 ปี มีผลแล็บยืนยันว่าติดเชื้อโควิด-19
ขณะที่ นายประยุทธ์ จันทร์โอชา นายกรัฐมนตรี เปิดเผยภายหลังเรียกประชุมด่วนหน่วยงานที่เกี่ยวข้องถึงการแก้ปัญหาการแพร่ระบาดโรคโควิด-19 ว่า ที่ประชุมมีมติให้ยกเลิกการขอฟรีวีซ่า 3 ประเทศ คือ ฮ่องกง อิตาลี เกาหลี และ Visa on Arrival (VOA) อีก 18 ประเทศระยะหนึ่ง จนกว่าสถานการณ์จะคลี่คลาย ซึ่งหวังว่าทุกประเทศจะเข้าใจสถานการณ์ โดยให้กระทรวงการต่างประเทศทำความเจ้าใจกับประเทศต้นทาง ยืนยันรัฐบาลจะทำให้ดีที่สุด ยึดความปลอดภัยของประชาชน เพื่อไม่ให้เกิดการแพร่ระบาดไปสู่ระยะที่ 3 วันนี้ประเทศไทยยังอยู่ในระยะที่ 2
 